Árið 2000 stofnaði Margrét Pála fyrirtækið Hjallastefnuna ehf. til þess að geta tekið sjálf við rekstri Hjalla á grundvelli þjónustusamnings við Hafnarfjarðarbæ og rekur fyrirtækið nú einnig leik - og grunnskóla víða um landið . Hjallastefnan er svokallað „ núll-rekstrarfyrirtæki " sem hefur það markmið eitt að stuðla að jafnrétti auk þess að reka góða skóla . Námsskrá Hjallastefnunnar hefur notið sívaxandi velgengni og virðingar undanfarin ár og hefur hlotið sérstakt lof fyrir áherslu sína á jafnréttisuppeldi , þar á meðal hlaut Hjallastefnan viðurkenningu Jafnréttisráðs Íslands árið 1996 fyrir sérstakt átak í jafnréttismálum og Hjalli hlaut hvatningarverðlaun Jafnréttisnefndar Hafnarfjarðar árið 2001 . Hjallastefnan er nokkuð þekkt erlendis og skólarnir fá til sín hundruði erlendra gesta ár hvert .